 O B A V I J E S T  U SVEZI NATJEČAJA ZA

 PRIJAM SLUŽBENIKA/ICE  VIŠEG STRUČNOG SURADNIKA ZA ODNOSE S JAVNOŠĆU U UPRAVNOM ODJELU ZA DRUŠTVENE DJELATNOSTI I LOKALNU SAMOUPRAVU
Natječaj za prijam službenika/ice višeg stručnog suradnika za odnose s javnošću objavljen je u Narodnim novinama br. 117, dana  29.11.2017.g. Od dana objave u Narodnim novinama počinje teći 10-to dnevni rok za podnošenje prijava na natječaj.

OBAVIJESTI I UPUTE

· OPIS POSLOVA

Opis poslova i zadataka radnog mjesta višeg stručnog suradnika za odnose s javnošću u Upravnom odjelu za društvene djelatnosti i lokalnu samoupravu (m/ž):

· Obavlja protokolarne poslove za potrebe gradonačelnika i njegovih zamjenika, predsjednika i potpredsjednika Gradskog vijeća, te ostalih članova Gradskog vijeća, te nadzire pripremu protokolarnih govora i raznih dopisa. 
· Organizira, nadzire i sudjeluje u pripremi poslova vezanih uz ustroj i organizaciju raznih manifestacija čiji je organizator Upravni odjel za društvene djelatnosti i lokalnu samoupravu. 
· Odgovoran je za pravodobno izvješćivanje medija i javnosti o radu gradske uprave. 

· Obavlja poslove kojima se osigurava promidžba Grada Crikvenice u tuzemstvu i inozemstvu.  Surađuje sa drugim jedinicama lokalne samouprave u tuzemstvu i inozemstvu, naročito potiče i održava međunarodnu suradnju i suradnju s gradovima prijateljima. 

· Pruža informacije sukladno Zakonu o pravu na pristup informacijama u svojstvu službenika za informiranje. Vodi upravni postupak i donosi rješenja iz područja ostvarivanja prava na pristup informacijama. 

· Obavlja poslove vezane za Savjet mladih Grada Crikvenice, nacionalnih manjina i ravnopravnost spolova. 

· Osmišljava i uređuje vijesti i informacija, te pruža pomoć pri stalnom povezivanju s javnošću putem službenog portala www.crikvenica.hr i ostalih medija. Sudjeluje u informiranju javnosti o radu Gradske uprave putem tiskanih i elektronskih medija (najave događaja, objava i ažuriranje informacija, organizacija i koordinacija snimanja i gostovanja uživo na radiju i televizijama, osmišljavanje promidžbenih materijala). 

· Vodi i izrađuje zapisnike i zaključke sa sjednica radnih tijela predstavničkog i izvršnog tijela. 

· Brine o isticanju obilježja (grbova i zastava) Grada Crikvenice, PGŽ, RH  i EU. 

· Obavlja poslove izvješćivanja stranaka o stanju i aktivnostima vezanima uz rješavanje njihovih podnesaka. 

· Prati, proučava i razlučuje zakonske i druge propise, sudjeluje u izradi prijedloga odluka i drugih općih akata, izrađuje akte i ugovore iz područja djelokruga Odjela. 

· Razmatra i obrađuje zahtjeve pravnih i fizičkih osoba u djelatnostima zaduženja Odjela. 
· PODACI O PLAĆI

Koeficijent složenosti poslova navedenog radnog mjesta je 1,40 uz osnovicu za izračun plaće u iznosu od 6.695,00 kuna bruto. Plaću službenika čini umnožak koeficijenta  složenosti poslova radnog mjesta na koje je službenik raspoređen i osnovice za izračun plaće, uvećan za 0,5% za svaku navršenu godinu radnog staža. 

· NAČIN OBAVLJANJA PRETHODNE PROVJERE ZNANJA I SPOSOBNOSTI KANDIDATA:

Prethodna provjera znanja i sposobnosti kandidata provest će se putem:

A: pisanog testiranja

B: intervjua.

· TESTIRANJE

A: PRAVILA PISANOG TESTIRANJA

Pravni izvori i drugi izvori za pripremanje kandidata za pismeno testiranje su slijedeći: 

OPĆI DIO:

- Zakon o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15)

- Zakon o općem upravnom postupku („Narodne novine“ broj 47/09)     

- Zakon o službenicima i namještenicima u lokalnoj i područnoj (regionalnoj) samoupravi (˝Narodne novine˝ br. 86/08 61/11)

- Statut Grada Crikvenice ("Službene novine Primorsko-goranske županije", broj 26/09, 34/09 – ispravak, 07/13)
-Odluka o ustrojstvu i djelokrugu Gradske uprave Grada Crikvenice ("Službene novine  Primorsko-goranske županije", broj 35/13)

POSEBNI DIO

- Zakon o pravu na pristup informacijama („Narodne novine“ broj 25/13, 85/15)

- Zakon o medijima  (NN br. 59/04, 84/11, 81/13)

- Zakon o savjetima mladih (NN br. 41/14)

PRAVILA TESTIRANJA  

1. po dolasku na testiranje od kandidata će biti zatražena odgovarajuća identifikacijska isprava radi utvrđivanja identiteta (osobna iskaznica, putovnica). Na pisano testiranje potrebno je donijeti kemijsku olovku. 

2. za vrijeme provjere znanja i sposobnosti nije dopušteno: korištenje literature, bilježaka, mobitela, napuštati prostorije u kojoj se obavlja provjera, razgovarati ili na drugi način ometati ostale kandidate.

3. nakon uvodnih radnji, započinje testiranje na način da će kandidatima biti podijeljena pitanja za provjeru znanja i sposobnosti za obavljanje poslova radnog mjesta za kojeg se kandidat/kinja prijavljuje. Pisano testiranje traje 45 minuta.

4. za provjeru znanja i sposobnosti testiranjem dodjeljuje se od 1 do 10 bodova

5. pisani test sastojat će se od ukupno 20 pitanja. Broj točnih odgovora biti će podijeljen sa 2, što će – zaokruženo na jednu decimalu – dati broj bodova na pisanoj provjeri. Maksimalan broj bodova koji kandidati/kandidatkinje mogu ostvariti je 10 bodova.

6. smatra se da su kandidati/kinje položili pisani test ako su ostvarili najmanje 50% bodova na provedenom testiranju.
B: INTERVJU

1. intervju/razgovor se provodi samo s onim kandidatima koji su ostvarili 50% i više broja bodova na testiranju.

2. povjerenstvo za provedbu javnog natječaja kroz intervju sa kandidatima utvrđuje interese, komunikativnost, kreativnost, profesionalne ciljeve i motivaciju kandidata za rad u Gradu Crikvenici.

3. rezultati intervjua boduju se od 1 do10.

Nakon prethodne provjere znanja i sposobnosti kandidata, povjerenstvo za provedbu javnog natječaja utvrđuje rang listu kandidata prema ukupnom broju ostvarenih bodova temeljem pisanog testiranja i intervjua. Izvješće o provedenom postupku i rang-listu kandidata povjerenstvo dostavlja pročelnici Upravnog odjela za društvene djelatnosti i lokalnu samoupravu.

Izabrani kandidat, po obavijesti o izboru, dostavlja uvjerenje o zdravstvenoj sposobnosti za obavljanje poslova radnog mjesta.

Ukupan broj bodova koje kandidati mogu ostvariti na pisanom testiranju  i intervjuu je 20 bodova. 

· OSTALE INFORMACIJE VEZANE UZ NATJEČAJNI POSTUPAK

Molimo podnositelje da u prijavi navedu broj fiksnoga i/ili mobilnoga telefona na koje u slučaju potrebe možemo nazvati tijekom natječajnog postupka.

Također molimo podnositelje da u prijavi prilože sve isprave naznačene u natječaju i to u obliku navedenom u natječaju – jer osoba koje ne podnese pravodobnu i urednu prijavu ili  ne ispunjava formalne uvjete iz natječaja, neće se smatrati kandidatom prijavljenim na javni natječaj. 
Zainteresiranim osobama koje ne ispunjavaju sve formalne uvjete za prijam u službu navedene u natječaju (stručna sprema i struka, kao i radno iskustvo) predlažemo da ne podnose prijavu, jer neće moći pristupiti prethodnoj provjeri znanja i sposobnosti, niti mogućnosti da budu primljeni u službu. 

Kandidat/kinja može tijekom natječajnog postupka pisanim putem povući prijavu.  Kandidat/kinja koji ne pristupi prethodnoj provjeri znanja smatrat će se da je povukao prijavu na natječaj.

Eventualne dodatne upite možete poslati putem elektroničke pošte, na adresu: martina.tomasic@crikvenica.hr. Radi registriranja sadržaja upita i primljenih odgovora, predlažemo da upite ne postavljate putem telefona.

U Zakonu o službenicima i namještenicima u lokalnoj i područnoj(regionalnoj) samoupravi (NN 86/08, 61/11)  možete pročitati na koji je način uređen natječajni postupak.
Vrijeme održavanja prethodne provjere znanja i sposobnosti kandidata bit će objavljeno na ovoj web stranici (www.crikvenica.hr), te na oglasnoj ploči Grada Crikvenice, najkasnije pet dana prije održavanja provjere.

